CONVOCATÒRIA DEL VICERECTORAT D'INVESTIGACIÓ (ESCOLA INTERNACIONAL DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EN 2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/36243)
  + [Valencià](/va/acuerdo/36630)






Selector de idioma

Leer

* [Español](/es/acuerdo/36379)
* [Valencià](/va/acuerdo/36099)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DEL VICERECTORAT D'INVESTIGACIÓ (ESCOLA INTERNACIONAL DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EN 2023[Butlletí Oficial Universitat d'Alacant](/ca/Publicacion)
=======================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DEL VICERECTORAT D'INVESTIGACIÓ (ESCOLA INTERNACIONAL DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EN 2023

Data d'aprovació
:   15/03/2023

Data de publicació
:   17/03/2023

Òrgan competent
:   Vicerector d'Investigació

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/36645)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/36449)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/36705)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DEL VICERECTORAT D'INVESTIGACIÓ (ESCOLA INTERNACIONAL DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EN 2023&url=https://www.boua.ua.es/va/acuerdo/36529)

**Títol:** CONVOCATÒRIA DEL VICERECTORAT D'INVESTIGACIÓ (ESCOLA INTERNACIONAL DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EN 2023

**Secció:** CONVOCATÒRIES I CONCURSOS

**Òrgan:** Vicerector d'Investigació

**Data d'aprovació:** dimecres, 15 de març de 2023

CONVOCATÒRIA DEL VICERECTORAT D'INVESTIGACIÓ (ESCOLA INTERNACIONAL DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EN 2023

1.        Objecte de la convocatòria i procediment de concessió

L'objecte de la convocatòria present és proporcionar ajudes als programes de doctorat de la Universitat d'Alacant amb la finalitat d'incidir anualment en la millora de la qualitat i en l'excel·lència d'aquests programes, al mateix temps que incrementar l'impacte social i la visibilitat internacional.

L'ajuda es dedicarà al foment d'accions relacionades amb la finalitat indicada, i també amb activitats d'investigació, desenvolupades en el marc d'aquesta convocatòria i de les actuacions previstes en el programa de doctorat.

Les accions i activitats que es desenvolupen en el marc d'aquesta convocatòria hauran de desenvolupar-se al llarg de l'any 2023.

2.        Requisits dels programes de doctorat beneficiaris

Podran sol·licitar aquestes ajudes les coordinadores o els coordinadors dels programes de doctorat de la Universitat d'Alacant. En el cas de programes de doctorat interuniversitaris no coordinats per la Universitat d'Alacant, a criteri del mateix programa, la sol·licitud podrà fer-la el representant del Programa en la Universitat d'Alacant.

Per a poder sol·licitar ajudes en la present convocatòria, i d'acord amb l'estipulat en l'apartat 8, els programes de doctorat que hagen obtingut ajuda econòmica en la convocatòria de l'any 2022 hauran d'haver aportat a I'EIDUA informe justificatiu de les despeses efectuades, amb caràcter previ a la data de finalització del termini de sol·licitud.

3.        Nombre i dotació de les ajudes

El nombre d'ajudes dependrà de les que s'hagen sol·licitat, i la quantia màxima destinada a finançar les ajudes d'aquest subprograma s'estima en 50.000 euros.

4.        Termini i procediment de presentació de sol·licituds

4.1.  Termini de presentació

El termini per a presentar sol·licituds s'iniciarà l'endemà de la publicació d'aquesta convocatòria en el BOUA i finalitzarà el 5 /4/2023.

4.2.  Procediment de presentació

La coordinadora o el coordinador del programa de doctorat sol·licitarà l'ajuda a través del model de sol·licitud que es troba disponible en: [https://cvnet.cpd.ua.es/uasolicitudes/solicitud/20](https://cvnet.cpd.ua.es/uaSolicitudes/solicitud/20). En aquesta sol·licitud s'haurà d'indicar l'aplicació pressupostària específica que el programa ja té per a aquesta finalitat o una altra clau orgànica diferent (clau orgànica 2E), per causa justificada. En aquest últim cas haurà d'aportar les dades d'eixa altra clau per a poder transferir l'ajuda concedida i generar el control de la despesa que hi correspon.

Només s'admetrà una sol·licitud per programa de doctorat.

4.3.  Documentació a aportar

·         Informe de despeses que hi corresponga a l'anualitat 2022. Només s'acceptaran les despeses registrades en l'aplicació pressupostària específica i amb la finalitat establida en les bases de l'ajuda.

5.        Criteris d'adjudicació

La distribució dels fons es farà contemplant una part fixa i una part proporcional variable, d'acord amb els resultats del programa de doctorat referits a l'any anterior a la convocatòria present.

La part fixa serà de 400 €, si es tracta de programes propis de la Universitat d'Alacant o de programes conjunts coordinats per la Universitat d'Alacant, o de 200 € si es tracta de programes conjunts en els quals participa la Universitat d'Alacant, coordinats per altra institució.

La part variable a què fa referència aquest apartat s'obtindrà del repartiment proporcional derivat de la puntuació obtinguda en l'aplicació dels criteris següents:

a)       Un punt per cada estudiant matriculada o matriculat en la Universitat d'Alacant en el programa de doctorat que sol·licita l'ajuda a data 31 de desembre de 2022, sempre que no hi hagen transcorregut més de tres anys des de la data inicial de matrícula.

b)      Dos punts per cada tesi defensada per cada estudiant de la Universitat d'Alacant en el programa de doctorat que sol·licita l'ajuda entre l'1 de gener i el 31 de desembre de 2022.

c)       Tres punts addicionals per cada tesi defensada en el marc del programa de doctorat que sol·licita l'ajuda i que haja obtingut, entre l'1 de gener i el 31 de desembre de 2022, l'acreditació positiva de la valoració de publicacions derivades d'una tesi doctoral, a l'efecte de l'apartat III.3.5 del pla d'ordenació integral.

En cas que la tesi tinga una directora o director únic, i aquesta o aquest siga extern a la Universitat d'Alacant, s'haurà de presentar justificació de l'existència de, almenys, una publicació que complisca amb els mateixos requisits esmentats abans.

d)      Tres punts addicionals per cada tesi defensada per estudiant matriculada o matriculat en el programa de doctorat que sol·licita l'ajuda, entre l'1 de gener i el 31 de desembre de 2022, sota la modalitat de cotutela internacional; dos punts per menció internacional i dos punts per menció industrial.

6.        Òrgan gestor i comissió de valoració

6.1.  Òrgan gestor

L'òrgan gestor de la convocatòria, Escola Internacional de Doctorat, s'encarrega de l'ordenació i de la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals ha de dictar-se resolució.

La unitat administrativa de referència és la Unitat de Gestió Econòmica i de Qualitat de l'Escola Internacional de Doctorat, contacte [dro.tdvoh@ul.zz](mailto:cpy.hzypv@qf.hw)

Quan la sol·licitud no reunisca els requisits o no s'acompanye la documentació que resulte exigible, es notificarà a la persona sol·licitant la causa que impedeix la continuació del procediment i se li requerirà perquè, de conformitat amb la legislació de procediment administratiu comú, esmene la falta detectada o acompanye els documents preceptius. En cas d'incompliment del que s'ha determinat abans, es considerarà com a desistida la petició, prèvia resolució que haurà de ser dictada en els termes previstos legalment.

6.2.  Comissió de valoració

La Comissió encarregada de la valoració de les sol·licituds efectuarà l'examen i avaluació de les sol·licituds presentades, com també la proposta consegüent de concessió i de denegació de les ajudes.

La comissió tindrà la composició següent:

·         Presidència: Vicerector d'Investigació, o persona en qui delegue

·         Secretaria: Secretària Acadèmica de l'EIDUA , o persona en qui delegue

·         Vocal: Directora de l'Escola Internacional de Doctorat

·         Vocal: la Coordinadora de Qualitat de l'EDUA

·         Directora del Secretariat de Recursos per a la Investigació

Tots i cadascun dels membres integrants de la Comissió de Valoració hauran d'emplenar i signar el següent [document DACI](https://sc.ua.es/es/subvenciones/unidad-subvenciones/documentacion-y-guias.html) que es troba en l'Annex I d'aquesta plantilla.

7.        Resolució, notificació i publicació dels resultats

Atès el principi de transparència que recull la Llei 40/2015, d'1 d'octubre, de Règim Jurídic del Sector Públic, i el que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://eidua.ua.es/va/escola-internacional-de-doctorat.html>, publicació que substituirà la notificació a les persones interessades i produirà els mateixos efectes.

La proposta de resolució provisional de les ajudes es publicarà a partir del 5 de maig . A partir de l'endemà a la publicació, les persones interessades tindran un termini de 10 dies hàbils per a la presentació de les al·legacions que consideren pertinents, davant l'òrgan gestor.

Transcorregut aquest termini i a la vista la proposta motivada de la resolució per la comissió de valoració, la Rectora de la Universitat d'Alacant dictarà la resolució que procedisca.

8.        Marc legal i pressupostari

La quantia màxima destinada a finançar les ajudes d'aquest subprograma s'estima en 50.000 euros i serà sufragada amb càrrec a l'aplicació 84813N0824 del pressupost de l'Escola Internacional de Doctorat. L'execució d'aquesta dotació està supeditada a la disponibilitat de liquiditat de la UA.

L'ajuda assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

No hi ha un import màxim per a cada ajuda, ja que el total es distribueix entre les sol·licituds rebudes que complisquen amb els requisits establits.

9.        Obligació i justificació del beneficiari

Las obligacions dels beneficiaris d'aquesta convocatòria són:

·         Destinar l'import a realitzar activitats que redunden en la millora de la qualitat del programa de doctorat.

·         Estan exclosos expressament:

o   Despeses corrents de funcionament

o   Despeses de caràcter protocol·lari

o   Pagaments a personal propi

o   Pagaments a membres del programa de doctorat

o   Qualsevol altra despesa no relacionada amb les activitats del doctorat està expressament exclosa d'aquesta ajuda.

·         En cas d'haver rebut l'ajuda en l'exercici 2022, aportar el llistat de despeses realitzades.

Justificació:

·         La persona responsable de la justificació de la despesa haurà d'aportar el llistat de despeses utilitzades amb la finalitat expressada en aquesta convocatòria.

10.    Protecció de dades de caràcter personal

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant.

En el marc dels tractaments esmentats, les dades de les persones sol·licitants seran cedits al Grup Santander, excepte obligació legal, amb la finalitat exclusiva de ser utilitzats en el procés de sol·licituds de les ajudes objecte d'aquesta convocatòria.

Les persones sol·licitants podran exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica d'aquesta universitat.

<https://seuelectronica.ua.es/>. Pot, així mateix, posar-se en contacte amb el delegat de protecció de dades a través de l'adreça [iit@qi.tz](mailto:pqw@ne.mu).

La informació addicional i detallada sobre Protecció de dades, drets i la Política de Privacitat de la Universitat d'Alacant, pot consultar-la en l'enllaç següent: <https://seuelectronica.ua.es/es/privacidad.html>.

11.    Recursos

Contra la convocatòria, les bases i tots els actes administratius que es deriven d'aquesta que no esgoten la via administrativa, podrà interposar-se el recurs d'alçada previst en l'article 122 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini d'un mes comptat des de l'endemà al de les seues publicacions o notificacions.

El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o que determinen la impossibilitat de continuar el procediment, produïsquen indefensió o perjudici irreparable a drets i interessos legítims.

En Alacant, a 15 de març de 2023

El Vicerector d'Investigació

Juan Mora Pastor





[Carretera Sant Vicent del Raspeig s/n  
03738 Sant Vicent del Raspeig - Alacant  
 Tel. 26 247 5826 - Fax 17 419 5247](https://www.google.es/maps/@00.285568,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12693&trk=tyah&trkInfo=tarId%5E5244826813731%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)